ร้านนี้เป็นร้านที่ทุกคนกล่าวถึง และเป็นร้านที่ซิมประทับใจมากๆ คราวที่มาสวนผึ้งครั้งที่แล้ว คราวนี้ซิมมาในวันหยุดพอดี คนเยอะมากๆ และพนักงานก็ทำงานเป็นระบบระเบียบ แต่การจะสั่งอาหารเพิ่มกลายเป็นเรื่องยุ่งยาก วันนั้นเราก็สั่งอาหารมากมายตามสไตล์ เพราะมากันหลายคน 

ไก่ทอด ชอบค่ะ ไก่ทอดได้ดี ไม่อมน้ำมันเลย ถึงแม้คนจะเยอะ ไก่ ทอดได้สุกและรสชาติดีค่ะ แต่พี่สาวบอก แห้งไปนิด แล้วแต่ชอบค่ะ 

ยำผักกูด ชอบมากค่ะ ร้านนี้ทำได้ครบรสทั้งเปรี้ยว หวาน เค็มกำลังดี ส่วนตัวกุ้งก็สดใช้ได้ เครื่องเยอะดีค่ะ 

ปลากระพงทอดน้ำปลา ส่วนตัวว่าเค็มไปนิดค่ะ ส่วนปลาก็แอบเหม็นกลิ่นดินจริงจัง เลยไม่ปลื้มอย่างแรง

ผักกูดผัดน้ำมันหอย สำหรับซิม ส่วนตัวเฉยๆค่ะ ทานได้ รสชาติมาตรฐาน 

ทอดมันหัวปลี ชอบค่ะ ทอดได้ดี และรสชาติเหมือนทานทอดมัน เป็นอีกทางเลือกหนึ่งก็ผู้ไม่ทานทอดมันปลากรายค่ะ 

ส่วนตัวอาหารAEC ซิมไม่ค่อยชอบค่ะ อาจจะเพราะไม่คุ้นเคย และไม่คุ้นลิ้นค่ะ เลยไม่ค่อยเข้าใจรสชาติเท่าไหร่ 

ไข่เจียวเห็ดโคน อมน้ำมันเล็กๆ แต่กรอบนอกนุ่มในดีค่ะ หมดลงในเวลาอันรวดเร็ว เลยไม่มีความรู้สึกอมน้ำมันเลย 

สรุปมีหลายเมนูที่เรารู้สึกว่ามันดรอปลงไปหน่อย อาจจะเพราะคนเยอะ และเราไปตอนเทศกาล ถึงการสั่งอาหารเพิ่มจะยุ่งยากมาก และหงุดหงิดใจที่ไม่ได้กินของที่อยากกินอีก แต่ก็ถือว่าการบริการลูกค้า รวดเร็ว และเป็นระเบียบดีค่ะ เทียบกับจำนวนลูกค้า 
 

